ตร. เตือนพฤติกรรมกลุ่มชวนลงทุนออมทองเข้าข่ายแชร์ลูกโซ่
พล.ต.ต.อาชยน ไกรทอง โฆษกสำนักงานตำรวจแห่งชาติ เปิดเผยวิธีตั้งข้อสังเกตกลุ่มชักชวนให้ลงทุนที่อาจเข้าข่ายแชร์ลูกโซ่ออมทอง คือ  ไม่จำกัดอายุ การศึกษา ประสบการณ์  และไม่จำกัดวงเงินที่ร่วมลงทุน, ลงทุนระยะสั้น ราคาต่ำกว่าท้องตลาด แต่ได้ผลตอบแทนเร็ว, เปิดรับตัวแทน (แม่ข่าย) เน้นสร้างเครือข่าย มีรายรับที่ได้มาจากการหาสมาชิกเพิ่มเป็นเปอร์เซ็นต์ เช่น ถ้าลูกข่ายออมทองน้ำหนัก 1 บาทตัวแทนก็จะได้เงิน 300 บาท, สร้างความน่าเชื่อถือ โดยได้รับค่าตอบแทนจริงในช่วงแรก และอีกทั้งกล่าวอ้างบุคคลที่มีชื่อเสียงร่วมโปรโมทร้าน, เร่งรัดสมาชิกให้ตัดสินใจเข้าร่วมลงทุน โดยผู้ชักชวนไม่ให้ข้อมูลให้ครบทุกด้าน